Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 511

5. Gyorsírás 5.1. A gyorsírási gyakorlat előkészítése — A gyorsírás előnyeinek és sajátosságainak bemutatása gyakorlati példák alapján. — A közírás és a gyorsírás megkülönböztetése a hang és jel, a hangok időtartama és a hangrendi törvények alapján. — Vonalgyakorlatok írása a jelek nagysága és vastagsága megkülönböztetésével. 5.2. Alapvető jelölési módok alkalmazása — Alapvető jelölési módok alkalmazása diktáláskor, átíráskor, valamint értelmezése visszaolvasáskor, kézírással történő áttételkor. 5.3. Alapvető rövidítési elvek és módok alkalmazása — Egyszerűsítés módjainak kifejlesztése. — Kihagyás gyakorlatának kialakítása. — A kétsoros nagyítás, a háromsoros nagyítás, öblösítés alkalmazása. — Rag- és képzőrövidítések, valamint kezdő- és véghangrövidítések alkalmazása. — A magánhangzós rövidítések alkalmazása. — Kettős magánhangzós jelölési módok alkalmazása. — Magánhangzó-kapcsolatok jelölése a szókép elején, belsejében, végén. — Az egybeírás mint rövidítési mód az igekötős és összetett szavak, szókapcsolatok, valamint névutók egybeírási előnyeinek, illetve egyéb grafikai lehetőségek érvényesítésével. — A megkülönböztető rövidítések pontos jelölése nyelvtani, tartalmi ismérvek alapján. — Sztenogramelemzési és szövegfeldolgozási gyakorlatok végzése az írássebesség fejlesztésére. — Az Alapokmányban tételesen felsorolt kötelező rövidítések alkalmazása. 5.4. Diktálás utáni írás — Percenként azonos szótagszámú szavakat, rövidítéseket, mondatokat összefüggő szöveget tartalmazó diktátum sztenografálása. — Váltakozó, majd percenként fokozódó sebességű diktátum sztenografálása az adott tanulási időszak írássebességének figyelembevételével 1—7 percig tartó diktálási időtartam alatt. 5.5. Diktátumok áttétele — Szavak, mondatok áttétele mintasztenogramból, majd diktátum alapján. — Összefüggő szövegek tartalom alapján történő tagolása. — Az áttétel javítása után a gyorsírási és az áttételi hibák elemzése. — Összefüggő szövegek 1—5 percig tartó diktátuma sztenogramjának áttétele a 100 szótagonként 6 perc áttételi idő alkalmazásával. — Áttételezés — a fokozatosság elvét figyelembe véve — először tanári irányítással, majd önállóan az adott tanulási időszaknak megfelelő írássebességgel, kézírással, írógéppel vagy szövegszerkesztővel. 5.6. A beszédírás alapjainak elsajátítása — A hármashangzós jelölési módok alkalmazása. — Az átmetszés vagy föléírás alkalmazása. — A nyelvtani összefüggésen alapuló toldalékok elhagyása. 2000/84. szám — Az egybeírás mint rövidítési mód a több szóból álló szókapcsolatok jelölésére. — Az önálló, szabatos rövidítések alkotásának megalapozása a témától függő nyelvtani és az értelmi összefüggések felismerésével. — Az önálló rövidítésalkotási készség fejlesztése. — A szókihagyások alkalmazása nyelvtani és értelmi összefüggés alapján. — Idegen szavak és kifejezések írása, rövidítése. 5.7. A beszédírás — Az élőbeszéd sztenografálásának sajátosságai: = nyelvi, nyelvtani sajátosságon alapuló rövidítési módok alkalmazása, = lélektani rövidítések alkalmazása, = az egyéni rövidítések rendszerének felépítése, alkalmazása. 5.8. Sebességfokozás — Sebességfokozás a percenként minimum 300 szótag sebességű diktátum sztenografálásának elérése érdekében. 5.9. Az áttételezési készség fejlesztése — A beszédírás sztenografálási és áttételezési sajátosságainak alkalmazása = szó szerinti áttételezés, = lényegkiemelő áttételezés. 5.10. A jegyzőkönyvvezetés elsajátítása

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes